text: Vejle: Gør broen højere
  23 oktober 2013 kl. 17.28
  HVIS der skal bygges en ny bro over Vejle fjord, så skal den være meget højere end planlagt. Ellers dør havnen, lyder det fra Vejle havns industrier.
  En togbro over Vejle fjord koster 4,3 mia. kr.
  Efter planerne skal den være 29 meter høj.
  Men nu har Vejle havns industrivirksomheder ifølge vafo.dk skrevet et brev til transportminister Pia Olsen Dyhr (SF) og til Folketingets transportudvalg.
  Heri står der, at hvis broen mod en beskeden merpris kan blive 40 meter høj, kan havnens industri reddes.
  Prisen for at øge højden er 75 mio. kr. Det svarer til 1,75 procent i merpris.
  Hvert tredje skib, der anløber Vejle havn, vil ikke kunne sejle under en togbro med en højde på 29 meter.
  - Set fra vores synspunkt er broen ikke noget problem, hvis den vel og mærke bliver etableret med en gennemsejlingshøjde på 40 meter. Jeg mener, at transportministeren allerede nu bør melde klart ud, at broen - hvis den kommer - selvfølgelig får samme højde som Vejlefjordbroen, siger administrerede direktør i Ib Andresen Industri, Carsten Wengel til vafo.dk.
  